प्रिमियममा प्रतिकित्ता १४ सय २५ रूपैयाँ भाउ राखिएको यो एफपीओमा कति गुणा बढीसम्म आवेदन पर्ला भनेर यतिबेला सर्वसाधारण लगानीकर्ता निकै उत्सुक अनि कौतुहल भइरहेका छन् । बजारमा तरलता साँच्चिकै अभाव हो वा होइन भनेर जाँच्नसमेत यो एफपीओले सहयोग गर्ने देखिन्छ । किन भने बजारबाट कति अर्ब पैसा यसमा लगानी हुन्छ । त्यस आधारमा वास्तविकता अनुमान गर्न धेरै हदसम्म सहयोग मिल्न सक्छ । यही सेरोफेरोमा रहेर हामीले केही लगानीकर्ता तथा बजारलाई नजिकबाट नियालिरहेकाहरूसँग नेपाल लाइफको एफपीओमा कति गुणासम्म बढी आवेदन पर्ला भनेर सोधेका छौं । हेरौं उनीहरूको भनाई ।
